Tura mi ara ad kmaṣin medden ad bnun, ad xedmen tixmirt, ad ɣizen tasilya, ad sersen aẓru, ttarnun-as ariqa n wakal. Mi i sersen ariqa n weẓru, ad as-rnun tayeḍ s ufella n wakal arama cwiya cwiya, alama yuli ṣṣur-nni, ad awḍen ad qremden. Mi tekfa, ad awin iɛemdan, ad awin asalas ad tzegren. Asmi ara qremden, ad t-zegren, ad t-neǧren akk irgazen ad ten-zegren i usalas-nni ad-as-rren ameṣmar, ad heggin tizikwar-agi n yidles ad telmen akammaɣ tiserbuḥin-agi ad zḍen aɣanim-nni s ufella n yiɛemdan-agi.Mi kfan ad uqmen tisi n wakal baɛmada akken ad yeṭṭef uɣanim deg uɛemmudnni, mi kfan ad kmaṣin ad qremden, aqermud n talaɣt d agi i messlen, tteqden-ten irgazen it-iteqden, ad messlen ɣef kra n lqaleb akken ad t-fessren, mi yeqqur, ad teqden cɣult akka i nettqed akka d agi tura akka ijuqdar , ad qden s iqujmar mi i yeqqed uqermud-nni ad kumaṣin ttessun tisi akka wayeḍ ucarraf s ufella i uqermud-nni, mi kfan ggaren tiɣrifin bac akken ɣef uxxam-nni ur yettsiqi ara.